“อังกฤษ” คว่ำบาตรเจ้าของเชลซี “โรมัน อับราโมวิช” ติดร่างแหใกล้ชิด “ปูติน”
“อังกฤษ” คว่ำบาตร "โรมัน อับราโมวิช" เศรษฐีชาวรัสเซีย และเป็นเจ้าของสโมสรฟุตบอลเชลซี สั่งยึดทรัพย์ ห้ามทำธุรกรรมกับบุคคล และธุรกิจ รวมถึงเดินทางเข้าสหราชอาณาจักร เหตุมีความสัมพันธ์ใกล้ชิดกับประธานาธิบดีวลาดิเมียร์ ปูติน
“อังกฤษ” คว่ำบาตร "โรมัน อับราโมวิช" เจ้าของสโมสรเชลซี สั่งยึดทรัพย์ ห้ามทำธุรกรรมและธุรกิจ เดินทางเข้าสหราชอาณาจักร หลังใกล้ชิด "ปูติน"
10 มี.ค. 2565

รัฐบาลอังกฤษมีคำสั่งคว่ำบาตรนายโรมัน อับราโมวิช เจ้าของสโมสรฟุตบอลเชลซี โดยรายงานระบุว่า นายอับราโมวิชเป็นเศรษฐีชาวรัสเซีย ซึ่งติด 1 ใน 7 รายชื่อของชนชั้นนำรัสเซียที่ถูกอายัดทรัพย์สิน
ทั้งนี้เอกสารของกระทรวงการคลังอังกฤษที่เผยแพร่ผ่านทางออนไลน์ ระบุว่า นายอับราโมวิชเป็น “ชนชั้นปกครองที่สนับสนุนรัสเซีย” ซึ่งมีความสัมพันธ์ใกล้ชิดกับประธานาธิบดีวลาดิเมียร์ ปูติน ส่งผลให้ อับราโมวิช ถูกอายัดทรัพย์สินทั้งหมดที่อยู่ในประเทศสหราชอาณาจักร, ห้ามทำธุรกรรมกับบุคคล และธุรกิจ รวมถึงเดินทางเข้าสหราชอาณาจักรอีกด้วย
อย่างไรก็ตาม ก่อนหน้านี้นายอับราโมวิชได้ปฏิเสธมาโดยตลอดว่า เขาไม่มีสัมพันธ์ทางการเงินใกล้ชิดกับปธน.ปูติน